b'\n_START_ARTICLE_\nHolandsvika\n_START_SECTION_\nNavn og beliggenhet\n_START_PARAGRAPH_\nHolandsvika er ei bygd i enden av Drevjadalen i Vefsn, Nordland, vel 15 kilometer nord for Mosj\xc3\xb8en. S\xc3\xb8r for Holandsvika ligger bygdene S\xc3\xb8fting og Skaland.Navnet Holandsvika knyttes til g\xc3\xa5rdene Holand (Vefsn), som ligger p\xc3\xa5 en h\xc3\xb8yde i vestskr\xc3\xa5ningen av \xc2\xa0Vetfjellet (Veto). Stedsnavnet Holandsvika dekker imidlertid et omr\xc3\xa5de som strekker seg langt utenfor Holandsg\xc3\xa5rdene. Holandsvika regnes \xc3\xa5 dekke den nederste delen av Drevjadalen, det vil si utl\xc3\xb8pet av Drevjeelva p\xc3\xa5 s\xc3\xb8r\xc3\xb8stlig side. Omr\xc3\xa5det dekker i dag foruten Holand (Vefsn); ogs\xc3\xa5 Holandssj\xc3\xb8en, Laremmen, Myrmo (Vefsn), og Nyland (Vefsn). Den nedlagte jernbanestasjonen \xc2\xabHolandsvika\xc2\xbb ligger for eksempel p\xc3\xa5 Nyland (Vefsn), som ligger i den nordlige utkant av det omr\xc3\xa5det som dekkes av stedsnavnet Holandsvika._NEWLINE_Nordlandsbanen og fylkesvei 78 g\xc3\xa5r gjennom bygda, der de skiller lag henholdsvis nordover og vestover.\n_START_SECTION_\nPostkontor og n\xc3\xa6rbutikker\n_START_PARAGRAPH_\nHolandsvika hadde eget Post\xc3\xa5pneri i tidsrommet 1.10.1919, til 15.07.1996, og hadde postnummer 8666. Postkontoret var f\xc3\xb8rst knyttet landhandelen til Gunnar Holand, senere overtok landhandler Ottar Holand, f\xc3\xb8r kontoret ble flyttet til samvirkelaget p\xc3\xa5 Nyland i 1963. Postkontoret ble nedlagt i 1996, og postnummeret ble historie.\n_START_SECTION_\nN\xc3\xa6ringsliv\n_START_PARAGRAPH_\nVefsn kommune har besluttet \xc3\xa5 klargj\xc3\xb8re Drevjeleira som fremtidig industriomr\xc3\xa5de, det er derfor p\xc3\xa5begynt et arbeide med \xc3\xa5 dekke dette v\xc3\xa5tmarksomr\xc3\xa5de med fyllmasse._NEWLINE_Arbor hadde i sin tid en fabrikk i bygda, n\xc3\xa6rmere bestemt p\xc3\xa5 Nyland (Vefsn). Denne fabrikken er n\xc3\xa5 nedlagt.\n_START_SECTION_\nFiskeri og skipstrafikk\n_START_PARAGRAPH_\nTradisjonelt har det v\xc3\xa6rt stor aktivitet knytte til fiske og transport i Holandssj\xc3\xb8en, som er et begrenset omr\xc3\xa5de av strandsonen i Holandsvika. Det skal ha v\xc3\xa6rt mellom 40 og 50 naust og buer p\xc3\xa5 dette lille omr\xc3\xa5det i 1850 (GH), og en del av dette skal ha v\xc3\xa6rt utgangspunkt for lofotfiske._NEWLINE_Lokalb\xc3\xa5t og senere tankanlegg\n_START_SECTION_\nKultur\n_START_PARAGRAPH_\nLokalt er bygda kjent for Ner-Drevjo Revylag.'